JY LEES NOU Diana: 15 jaar ná haar dood
In 'n roerende foto-huldeblyk, vier hellomagazine.com prinses Diana se tragiese dood 15 jaar gelede. Haar broer, Graaf Charles Spencer, het ook sy babadogtertjie pas na haar vernoem.
Dit is 15 jaar sedert die wêreld op 31 Augustus 1997 in skok was oor die skielike heengaan van een van die mees geliefde koninklikes. Prinses Diana, ma van prins William en prins Harry, het saam met haar kêrel, Dodi Al-Fayed, in Parys verongeluk.
15 jaar ná haar dood het haar broer, graaf Charles Spencer, en sy vrou hulle eerste babadogter saam na haar vernoem. Charlotte Diana Spencer is vroeër hierdie maand gebore en is "nog 'n vurige Spencer-meisie". Dit is graaf Spencer se 7de kind.
"Ons het nie voor haar geboorte op 'n naam besluit nie," het hy gesê. "Maar toe ons haar vir die eerste keer sien, het ons geweet dié naam is perfek en pas haar goed!"
Prinses Diana se nalantenskap leef voort deur haar seuns, prins William en prins Harry, wat keer op keer al bewys het dat hulle hul ma se goeie werk voortsit. Sy het as ma gesorg dat hulle 'normale lewens' binne die koninklike bestaan het. Beide William en Harry leef dit elke dag uit.
Kyk na die foto-huldeblyk by hellomagazine.com
'n Film oor Diana se lewe, met Naomi Watts in die hoofrol, word in Februarie 2013 vrygestel. Dit is die storie soos vertel deur Diana se lyfwag van al die jare, Ken Wharfe.